Romanovin isä Stanislav pelasi omalla urallaan hyökkääjänä pudotuspelit mukaan lukien yhteensä yli 400 ottelua Kansainvälisessä liigassa ja Venäjän Superliigassa. Hän kuului myös Venäjän vuoden 1995 MM-joukkueeseen. Aleksandr Romanovin äidinisä isoisä Zinetula Biljaletdinov on entinen Neuvostoliiton maajoukkuepuolustaja, olympiavoittaja (Sarajevo 1984) ja kuusinkertainen maailmanmestari. Hän on sittemmin luonut pitkän valmentajauran ja toiminut myös Venäjän A-maajoukkueen päävalmentajana vuoden 2004 maailmancupissa sekä vuosina 2011–2014. Biljaletdinov johdatti joukkueen maailmanmestaruuteen vuonna 2012. Hän toimii nykyään KHL-joukkue Ak Bars Kazanin päävalmentajana.